b'\n_START_ARTICLE_\nP\xc3\xb5hjaveereostus\n_START_SECTION_\nArseen ja fluoriid\n_START_PARAGRAPH_\nArseen ja fluoriid on Maailma Terviseorganisatsiooni (WHO) poolt m\xc3\xa4\xc3\xa4ratletud kui k\xc3\xb5ige ohtlikumad anorgaanilised saasteained joogivees \xc3\xbcle maailma._NEWLINE_Poolmetalli arseen v\xc3\xb5ib leiduda p\xc3\xb5hjavees looduslikult, k\xc3\xb5ige sagedamini tuleb seda ette Aasias, sealhulgas Hiinas, Indias ja Bangladeshis. Arseen v\xc3\xb5ib p\xc3\xb5hjavette tekkida ka kaevanduspiirkondades v\xc3\xb5i kaevandusesj\xc3\xa4\xc3\xa4tmete ladustamispaikades._NEWLINE_Fluoriid v\xc3\xb5ib vabaneda happelistest vulkaanilistest kivimitest ja vulkaanilisest tolmust, kui vee karedus on v\xc3\xa4ike. Fluoriidi suur sisaldus p\xc3\xb5hjavees on t\xc3\xb5siseks probleemiks Argentina pampas, T\xc5\xa1iilis, Mehhikos, Indias, Pakistanis, Ida-Aafrikas ja m\xc3\xb5nedel vulkaanilise tekkega saartel (nt Tenerife). Piirkondades, kus kasutatakse looduslikult suure fluorisisaldusega p\xc3\xb5hjavett joogiveeks, esineb elanikel tihti nii luu- kui ka hambafluoroosi.\n_START_SECTION_\nPatogeenid\n_START_PARAGRAPH_\nPatogeenide ehk haigusetekitajatega saastunud v\xc3\xa4ljaheited v\xc3\xb5ivad p\xc3\xb5hjaveeni j\xc3\xb5udes tuua kaasa p\xc3\xb5hjavee reostumise, muutes selle joogik\xc3\xb5lbmatuks._NEWLINE_V\xc3\xa4ljaheidetes esinevast neljast patogeenit\xc3\xbc\xc3\xbcbist (bakterid, viirused, algloomad ja helmiinid v\xc3\xb5i helmintide munad) kolme esimest v\xc3\xb5ib sageli leida reostunud joogivees, samas kui suhteliselt suured helmintide munad filtreeritakse tavaliselt mullamaatriksis v\xc3\xa4lja.\n_START_SECTION_\nNitraadid\n_START_PARAGRAPH_\nNitraat on k\xc3\xb5ige levinum keemiline saasteaine maailma p\xc3\xb5hjavees ja p\xc3\xb5hjaveekihtides. M\xc3\xb5nes madala sissetulekuga riigis on nitraadisisaldus p\xc3\xb5hjavees \xc3\xa4\xc3\xa4rmiselt suur, p\xc3\xb5hjustades olulisi terviseprobleeme._NEWLINE_Euroopa Liidu kvaliteedistandardi j\xc3\xa4rgi peab nitraadisisaldus joogivees olema alla 50 mg/l._NEWLINE_P\xc3\xb5hjavees sisalduva nitraadisisalduse suurenemist v\xc3\xb5ib p\xc3\xb5hjustada kohapealne kanalisatsioon, reoveesetete k\xc3\xa4itlemine ja p\xc3\xb5llumajanduslik tegevus. Seega v\xc3\xb5ib see olla linnalist v\xc3\xb5i p\xc3\xb5llumajanduslikku p\xc3\xa4ritolu.\n_START_SECTION_\nLenduvad orgaanilised osakesed\n_START_PARAGRAPH_\nLenduvad orgaanilised \xc3\xbchendid (VOC \xe2\x80\x93 volatile organic compound) on keemilised \xc3\xbchendid, mis tavatingimustes lenduvad (auruvad) m\xc3\xa4rkimisv\xc3\xa4\xc3\xa4rselt atmosf\xc3\xa4\xc3\xa4ri. Levinumad VOC-d on metaan, aldeh\xc3\xbc\xc3\xbcdid, ketoonid jt.\n_START_SECTION_\nMetallid\n_START_PARAGRAPH_\nT\xc3\xb6\xc3\xb6stused nagu kaevandamine ja metallurgia, tahkete j\xc3\xa4\xc3\xa4tmete ladustamine, v\xc3\xa4rvimis- ja emailit\xc3\xb6\xc3\xb6d v\xc3\xb5ivad p\xc3\xb5hjustada raskeid p\xc3\xb5hjaveereostusi toksiliste metallide, sealhulgas plii-, kaadmiumi- ja kroomisisalduse suurenemisega.\n_START_SECTION_\nMuud\n_START_PARAGRAPH_\nMuud orgaanilised saasteained h\xc3\xb5lmavad mitmesuguseid orgaanilisi ja muid keemilisi \xc3\xbchendeid, isiklikes h\xc3\xbcgieenitarvetes ja kosmeetikatoodetes leiduvaid kemikaale ja ravimij\xc3\xa4\xc3\xa4ke. Anorgaanilistest saasteainetest ohustavad p\xc3\xb5hjavee kvaliteeti ammoniaagid ja fosfaadid, radioaktiivsed isotoobid nagu uraan (U) ja radoon (Rn), mis esinevad m\xc3\xb5nes geoloogilises vormis looduslikult.\n_START_SECTION_\nKohapealsete saneerimiss\xc3\xbcsteemide asukoha m\xc3\xa4\xc3\xa4ramine\n_START_PARAGRAPH_\nSaneerimiss\xc3\xbcsteeme on v\xc3\xb5imalik kavandada ka sel viisil, et p\xc3\xb5hjavee reostumist ei tekiks. Selleks on koostatud \xc3\xbcksikasjalikud juhised.\n_START_SECTION_\nOlukord maailmas\n_START_PARAGRAPH_\nP\xc3\xb5hjavee saastumine maanteesoolaga on USA p\xc3\xb5hjaosades suur probleem. Soola puistatakse maanteedele j\xc3\xa4\xc3\xa4 sulamiseks. Kuna sool on vees h\xc3\xa4sti lahustuv, transporditakse liigne naatrium ja kloriid kergesti p\xc3\xb5hjavette. Maapiirkondade esineb tavaline vee kvaliteedi probleem \xe2\x80\x93 bakteriaalne saastumine septikutest, kus puudub reoveepuhastuss\xc3\xbcsteem. Septikust v\xc3\xa4ljuv heitvesi (\xc3\xbclevool ja leke) v\xc3\xb5ib imbuda veekogu juurde ja t\xc3\xb5en\xc3\xa4olisem ka majaomaniku enda kaevu. Nii nagu linnaveevarude puhul, kloorimine on vajalik ohtlike bakterite tapmiseks ._NEWLINE_Kui vaadata maapiirkonnas ringi, peaaegu igal eramajal saab n\xc3\xa4ha haagiseparkide k\xc3\xbclje\xc3\xb5uel v\xc3\xa4ikseid "koerakuudi v\xc3\xa4ljan\xc3\xa4gemisega" korpusi v\xc3\xb5i m\xc3\xb5nda metalltoru. Tegemist on oma tarbeks kasutatavate kaevudega.\n_START_SECTION_\nOlukord Eestis\n_START_PARAGRAPH_\nP\xc3\xb5hjaveevarud on Eestis suured ning enamikule inimestest on k\xc3\xa4ttesaadav puhas joogivesi. Eesti 39 p\xc3\xb5hjaveekogumist on eri p\xc3\xb5hjustel halvas seisundis 8 ja ohustatud seisundis 10 p\xc3\xb5hjaveekogumit. Kaevandamise ja p\xc3\xb5llumajandusega seotud m\xc3\xb5jude t\xc3\xb5ttu v\xc3\xb5tab p\xc3\xb5hjavee olukorra parandamine aega. P\xc3\xb5llumajandusest tulenev hajureostus ja selle piiramine on eriti vajalik kaitsmata p\xc3\xb5hjaveega aladel, kus saasteained j\xc3\xb5uavad kiiresti p\xc3\xb5hjavette. P\xc3\xb5hjavee saastumine nitraatidega on kasvanud ning nitraatide peamiseks allikaks peetakse v\xc3\xa4etiste laotamist. Ka p\xc3\xb5levkivi kaevandamisest tulenev p\xc3\xb5hjavee seisund pole paranenud ning kaevandamislubadega pole seatud meetmeid, mis aitaksid tulevikus p\xc3\xb5hjaveele tekkivat kahju v\xc3\xa4ltida ._NEWLINE_Keskkonnaministeeriumil ja omavalitsustel pole head \xc3\xbclevaadet, kuiv\xc3\xb5rd ulatuslikku p\xc3\xb5hjavee reostust v\xc3\xb5ivad tekitada need ligi 200 000 inimest, kelle reovesi ei j\xc3\xb5ua \xc3\xbchiskanalisatsiooni. Euroopa Komisjon n\xc3\xb5uab varasemaga v\xc3\xb5rreldes t\xc3\xa4psemaid andmeid reovee kohtk\xc3\xa4itluse kohta ning on algatanud Eesti suhtes asulareovee puhastamise direktiivi t\xc3\xa4itmise rikkumismenetluse. V\xc3\xa4hestes omavalitsustes on kehtestatud reovee kohtk\xc3\xa4itlemise eeskirjad ning nende t\xc3\xa4itmist kontrollitakse vaid kaebuste esinemise korral. Usaldusv\xc3\xa4\xc3\xa4rsem \xc3\xbclevaade individuaalsete reoveek\xc3\xa4itluss\xc3\xbcsteemide seisukorrast saab tekkida vaid omavalitsuste aktiivsel eestvedamisel .'